LILA

Η **Λίλα Τριάντη**, γνωστή και ως **LILA** (πραγματικό όνομα: **Ευαγγελία-Δέσποινα Τριανταφυλλοπούλου**, γενν. 16 Ιουνίου 1992, Χανιά) είναι Ελληνίδα τραγουδίστρια και στιχουργός.

## Βιογραφία
Γεννήθηκε το 1992 στα Χανιά αλλά μεγάλωσε στα Φάρσαλα απ' όπου και κατάγεται. Από μικρή ηλικία έδειξε ενδιαφέρον για τη μουσική και τον χορό, συμμετέχοντας σε εκδηλώσεις. Στα 18 της, εγκαταστάθηκε στην Αθήνα σπουδάζοντας στο Παιδαγωγικό Τμήμα Δημοτικής Εκπαίδευσης του ΕΚΠΑ και ξεκινώντας να τραγουδάει επαγγελματικά.

## Καριέρα
Το πρώτο της single, «Εσένα Μόνο» (σε στίχους-μουσική του Barrice) κυκλοφόρησε το 2018 από την ICON MUSIC Records. Το 2019 συμμετείχε στο τηλεοπτικό μουσικό σόου The X-Factor Greece ενώ κυκλοφόρησε και το single «Μείνε» από την δισκογραφική εταιρία Planetworks. Ακολούθησε η κυκλοφορία του single «1 Μπροστά» το 2020 από την Panik Records.

Το 2021 εντάχθηκε στο hip-hop label Barcode Entertainment και την ανεξάρτητη δισκογραφική εταιρία Stay Independent  συμμετέχοντας αρχικά στο τραγούδι του ράπερ Rack, «Prestige» (από το άλμπουμ του, «Rackattack»). Το 2022 συνεργάστηκε ξανά με τον Rack, στο τραγούδι «Yelay» (από το άλμπουμ «Rackattack 2») ενώ κυκλοφόρησε και το πρώτο της EP, με τίτλο «Xitana» (το οποίο περιλαμβάνει τα εξής τραγούδια: «Xitana», «Όχι», «Χάσε Με», «Κατηφόρα», «Dame» και «Αμέ»). Στα παραπάνω τραγούδια είναι και στιχουργός η ίδια.

Το 2023 γίνεται πιο γνωστή με την επιτυχία του single «Deja vu» (ft. Rack) ενώ πολύ μεγάλη επιτυχία σημείωσαν επίσης τα σόλο singles της, «Atoutaler» και «Ανασαίνω Και Ζαλίζομαι». Την ίδια χρονιά συμμετέχει για πρώτη φορά στο MadWalk - The Fashion Music Project αλλά και στην Ημέρα Θετικής Ενέργειας by Amita Motion.  

Το 2024 κυκλοφορεί τα singles «Εδώ Που Μ' Άφησες», «Κοινό Μυστικό» και «9ARI» (ft. Rack) ενώ συνεργάζεται επίσης με τον Rack στο τραγούδι «Bam Bam» (από το άλμπουμ «Ego Therapy»), με τον Toquel στο τραγούδι «Αλλού» (από το άλμπουμ «1111») και τους Stavento στο single «Χειροβομβίδα». Τραγούδια άλλων ερμηνευτών, στα οποία είναι στιχουργός η Lila, που κυκλοφόρησαν το 2024, είναι το «Μαύρα Γυαλιά» της Έλενας Παπαρίζου και το «Αεροπλάνο» της Ελένης Φουρέιρα. 

Την ίδια χρονιά συμμετέχει για πρώτη φορά στα Mad Video Music Awards (κερδίζοντας τα βραβεία «Τραγούδι της Χρονιάς» για το «Deja vu» με τον Rack και «Καλύτερο Hip-Hop Track» για το «Αλλού» με τον Toquel), για δεύτερη φορά στο MadWalk και ακολουθεί περιοδεία σε Ελλάδα, ΗΠΑ (Νέα Υόρκη, Σικάγο) και Καναδά (Μόντρεαλ, Τορόντο).

Τον Μάρτιο του 2025 ακολουθεί περιοδεία στην Αυστραλία (Σίδνεϊ, Μελβούρνη) μαζί με τον Toquel.

Τον Απρίλιο του 2025 συνεργάζεται με την Τάμτα στο τραγούδι «Μονοτονία» (από το EP της Τάμτα, «The Heroine»). Στις 23 Μαΐου γίνεται η κυκλοφορία του πρώτου της studio album, με τίτλο «Αποτίπομα» (το οποίο περιλαμβάνει τα εξής τραγούδια: «Amane», «BO$$», «Fanatico» (ft. Rack), «Μανιάτικο», «Αποτίπομα», «Exxxtraaa», «Κρυφό Δωμάτιο», «Bachata» (ft. Sicario) και «Xena»).

Επίσης, μέσα στο 2025 ξεκινάει η συνεργασία της με την εταιρία καλλυντικών «NYX Professional Makeup», κάνοντας διαφημιστική καμπάνια και συμμετέχοντας ως κριτές με τον Μιχάλη Κουινέλη το music talent show «NYXDrop» στη πλατφόρμα TikTok και στο τηλεοπτικό κανάλι MAD.

Στα Mad Video Music Awards 2025 ερμήνευσε τα τραγούδια «Μανιάτικο», «Αποτίπομα» και «Exxxtraaa». Κέρδισε επίσης το Βραβείο για το "Καλύτερο Dance" με το τραγούδι «Κοινό Μυστικό». Στο MadWalk 2025 συμμετείχε με το brand Adidas.

Τη χειμερινή σεζόν 2025-26 αναμένεται να ξεκινήσει live εμφανίσεις στο νυχτερινό κέντρο YTON με τον Νίκο Βέρτη.

## Προσωπική ζωή
Αδερφός της είναι ο μουσικός παραγωγός Sin Laurent (πραγματικό όνομα: Νώντας Τριανταφυλλόπουλος), με τον οποίο μετρά πολλές συνεργασίες ενώ εκείνος έχει συνεργαστεί και με καλλιτέχνες όπως: Έλενα Παπαρίζου, Rack, Toquel, Mente Fuerte, Vlospa κ.α.

## Δισκογραφία

### Studio albums

* 2025: APOTIPOMA

### EP

* 2022: XITANA 

### Τραγούδια (ως ερμηνεύτρια)

### Τραγούδια (ως στιχουργός)

## Τηλεόραση

## Δημόσιος λόγος - Συνεντεύξεις
Η Lila έχει δώσει συνεντεύξεις σε αρκετές τηλεοπτικές ή διαδικτυακές εκπομπές. **[[YouTube]]**: «Ιδιωτική Κατακραυγή» του Αλέξανδρου Κοψιάλη, «Konilo Talks» του Konilo, «Γνώμη Μας» της AmiYiamiTube, «Θάρρος Ή Αλήθεια» του Fipster και «Ντελίνες» των Delines. '''Τηλεόραση''': «Οδός Ζαρίφη» (2023, OPEN) της Κατερίνας Ζαρίφη, «Καλό Μεσημεράκι» (2023, ΣΚΑΪ) του Νίκου Μουτσινά, «MAD VMA TV Show» (2024, MAD TV) της Dat Lilly, «Πρωΐαν Σε Είδον» (2024, ΕΡΤ1) των Φώτη Σεργουλόπουλου - Τζένης Μελιτά, «Αστερόσκονη» (2025, Action 24) των Νίκου Γρίτση - Στεφανίας Γατσάκου, «Στούντιο 4» (2025, ΕΡΤ1) των Νάνσυ και Θανάσης.

## Παραπομπές


Κατηγορία:Ελληνίδες τραγουδίστριες
Κατηγορία:Έλληνες τραγουδοποιοί